Ağlaram (Sultanlar əyləşdi nərgiz taхtında)
Sultanlar əyləşdi nərgiz taхtında,
Aralığa Şəmşir endi, ağlaram!
Məkas fəğan etdi dərya üzündə,
Yelkənim tərsinə döndü, ağlaram!

Nökər olan qulluq edər хanına,
Məşuqlar susadı aşiq qanına,
Cəbrayıl yetişdi haqq məqamına,
Alışdı şahpəri , yandı, ağlaram!

Ya Rəb, görən kimlər yetər dadıma,
Həsrət qaldım ocağıma, oduma.
Miskinəm, ərənlər düşdü yadıma,
Didəm yaşı selə döndü, ağlaram!

Qoşmalar